cyanic-selkie/wikianc huggingface dataset:
Stream of Passion
Arjen Anthony Lucassen perusti yhtyeen vuonna 2005 Ayreon-projektiyhtyeensä The Human Equation -albumilla esiintyneen Marcela Bovion kanssa. Lucassen valitsi yhtyeen muiksi jäseniksi vähemmän tunnettuja muusikoita Alankomaista, Meksikosta ja Ruotsista. Pitkien välimatkojen vuoksi yhtyeen ensimmäinen albumi, Embrace the Storm, sävellettiin ja äänitettiin suurelta osin Internetin välityksellä. Tammi- ja helmikuussa 2006 tehdyltä Euroopan-kiertueelta julkaistiin livealbumi ja -dvd Live in the Real World kesäkuussa 2006.
Lucassen erosi yhtyeestä alkuvuodesta vedoten henkilökohtaisiin syihin ja keskittyäkseen uuden Ayreon-albumin tekemiseen. Samalla myös Linstruth ja Millán erosivat yhtyeestä. Jäljelle jäänyt kolmikko on ilmoittanut jatkavansa yhtyeen toimintaa ja etsii korvaavia jäseniä.
Telinevoimistelun maailmanmestaruuskilpailut
Telinevoimistelun maailmanmestaruuskilpailut on vuosittain – olympiavuosia lukuun ottamatta – järjestettävä kilpailu, jossa ratkotaan telinevoimistelun miesten sekä naisten yksittäisten telineiden, moniotteluiden ja joukkuekilpailujen maailmanmestaruudet.
Ensimmäiset telinevoimistelun MM-kilpailut järjestettiin vuonna 1903. Naiset kilpailivat ensimmäisen kerran MM-tasolla vuonna 1934.
Eva Korsisaari
Eva Maria Korsisaari on tutkija, joka on käsitellyt rakkautta kirjallisuudessa niin väitöskirjassaan Tule, rakkaani (Teos 2006), kuin Yleisradiolle tekemissään ohjelmasarjoissa.
Pesäjärvi (Jämsä)
Pesäjärvi on Keski-Suomessa Jämsässä Haukilahdessa sijaitseva järvi.
Maantietoa
Järven pinta-ala on 3,3 hehtaaria ja se on 300 metriä pitkä ja 200 metriä leveä. Se sijaitsee metsäisellä ylängöllä mäkien välisessä painaumassa. Sen lounaispuolella kohoaa Pesävuori ja Niittukorvenmäki, itäpuolella Ruutananmäki ja kaakkoispuolella matalampi nimetön mäki. Järvellä ei ole kartan mukaan saaria ja se on autio. Sen rantaviivan pituus on 800 metriä ja sen rannat ovat suota. Järvelle ei tule teitä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Eväjärven valuma-alueeseen (35.723) se kuuluu. Järven vedenpinnan korkeus on 135,7 metriä mpy. Suo, jossa järvi sijaitsee, on ojittamatta. Järveen on kuitenkin johdettu kolme ojaa. Kaksi niistä tulee pohjoisesta ja yksi tulee Ruutanasta ja laskee eteläpäähän. Järven laskuoja lähtee sen eteläpäästä ja se yhtyy 1,6 kilometrin päässä Haukilammista alkavaan ojaan, joka vuorostaan laskee 1,7 kilometrin päässä Väärä-Kalkkuun. Sen vedenpinta on 30 metriä alempana kuin Pesäjärvellä.
Historiaa
Vuoden 1965 peruskartassa on järven pohjoisesta tulevan ojan alkupäässä maatila, jonka pellot on nykyään metsitettyjä.
Vincent Mancini-Corleone
Vincenzo (Vincent) ”Vinnie” Mancini-Corleone on kuvitteellinen hahmo Francis Ford Coppolan ohjaamassa elokuvassa Kummisetä osa III, joka päättää amerikanitalialaisesta mafiaperheestä kertovan elokuvatrilogian. Vinnie on Sonny Corleonen ja Lucy Mancinin avioliiton ulkopuolisesta suhteesta syntynyt poika. Elokuvissa Vinnietä näyttelee Andy Garcia. Mario Puzon menestysromaanissa Kummisetä Lucy Mancinille ei kerrottu syntyneen lasta kaksi vuotta Sonnyn kuoleman jälkeen.
Vinnien isä Santino ”Sonny” Corleone oli tunnettu naistenmies, joka aloitti seurustelun Lucy Mancinin kanssa vuonna 1945. Elokuvassa Kummisetä osa III kerrotaan Vinnien syntyneen juuri ennen isänsä kuolemaa. Vinnie on Corleonen perheen nykyisten rikollistoimintoja hallitsevan Joey Zazan alainen ja tyytymätön tilanteeseensa.
Hän pyytää vuonna 1978 päästä setänsä Michael Corleonen alaisuuteen oppiakseen perheen tavoille. Selviydyttyään Zazan järjestämästä murhayrityksestä sekä onnistuttuaan pelastamaan setänsä hengen Don Altobellon ja Zazan tekemässä murhaiskussa Vinnie lopulta ampuu Zazan.
Vinnie ja pikkuserkkunsa Mary Corleone rakastuvat toisiinsa, mutta Michael Corleone ei hyväksy asiaa peläten tyttärensä turvallisuuden puolesta. Koko Corleonen perhe matkustaa Sisiliaan, missä vastustajat jälleen yrittävät murhata Michaelin. Väsynyt Corleone luovuttaa perheen johtajan paikkaansa Vincentille sillä ehdolla, että tämä eroaa tyttärestään. Vincent suostuu tähän ehtoon ja hänestä tulee uusi Don. Tätä tilannetta elokuvassa kuvaa kohtaus, jossa capot suutelevat hänen kättään ja kutsuvat häntä ”Don Vincenzo Corleone” ja ”Don Vincent Corleone” tunnustaen hänet näin uudeksi perheen johtajaksi.
Vincent järjestää Corleonen perheen kostoiskun oopperaesityksen aikana melodramaattisten sävelten soidessa. Esityksen jälkeen Vincent onnistuu pelastamaan setänsä viimeisestä murhayrityksestä, mutta harhaluoti tappaa Maryn.
Backfisch
Backfisch on varsinkin Pohjois-Saksassa nautittava kalaruoka. Raaka-aineena käytetään paikallisia kaloja, jotka on leivitettyjä (paniert, gebacken). Suosituin lienee nauttia ruoka salaatin kera.
Satoru Nakajima
Satoru Nakajima (, s. 23. helmikuuta 1953, Okazaki, Aichi, Japani) on japanilainen entinen Formula 1 -kuljettaja. Hän kilpaili kuninkuusluokassa kausina 1987–1991, joiden aikana hän saavutti 16 MM-pistettä ja yhden nopeimman kierroksen Australian GP:ssä 1989.
Ura
Nakajima aloitti kilpailemisen Japanin Formula 2000 ja Formula 2 -sarjoissa hyvällä menestyksellä taistellen parhaimmillaan sijoituksista 1-3. Formula 1 -sarjaan Nakajima nostettiin kaudella 1987, kun Honda solmi moottorisopimuksen Lotuksen kanssa.
Nakajima oli 34-vuotias debytoidessaan Formula 1:ssä Brasilian GP:ssa 1987. Hän oli silloin yksi vanhimmista uransa ensimmäiseen Formula 1 -kilpailuun startanneista. Hän vakuutti monet ajamalla heti toisessa kilpailussaan Imolassa kuudenneksi ja seuraavassa kisassa Belgiassa viidenneksi. Näistä kautensa kohokohdista huolimatta Nakajima jäi usein tallikaverinsa Ayrton Sennan varjoon, mutta kykeni kahdella seuraavalla kaudella tasaisempaan kaksintaisteluun Nelson Piquet'n kanssa. Kausien 1990-91 Tyrrell sopimuksensa jälkeen Nakajima poistui Formula 1:stä ja siirtyi tallipäälliköksi Japanin Formula 3000 ja Formula 3 -sarjoihin.
Nakajiman pojista Kazuki Nakajima on ajanut, mm. Formula 1:ssä Williams-tallissa kausina 2007-2009 ja Daisuke Nakajima puolestaan, mm. Japanin Formula ja Super GT -sarjoja.
Formula 1 -tulokset
(Kursivoitu tarkoittaa kilpailun nopeinta kierrosta.)
Collin Peterson
thumb|Collin Peterson Collin Clark Peterson (s. 29. kesäkuuta 1944) on yhdysvaltalainen demokraattisen puolueen poliitikko. Hän syntyi Fargossa, Pohjois-Dakotassa, mutta kasvoi Minnesotassa ja valmistui yliopistosta Moorheadissa, samassa osavaltiossa.
Peterson oli Minnesotan osavaltiollisen senaatin jäsenenä vuosina 1977–1986. Hän on istunut Yhdysvaltain edustajainhuoneen jäsenenä Minnesotan seitsemännestä vaalipiiristä vuoden 1991 alusta.
Peterson toimi vuosina 2007–2011 edustajainhuoneen maatalouskomitean puheenjohtajana.
José Froilán González
thumb|González esittelemässä [[Ferrari 500|Ferrari 500 -autoa vuonna 2000.]] José Froilán González (5. lokakuuta 1922 Arrecifes, Argentiina – 15. kesäkuuta 2013 Buenos Aires, Argentiina) oli argentiinalainen autourheilija, joka kilpaili Formula 1 -luokassa vuosina 1950–1957 ja 1960. González osallistui Le Mansin 24 tunnin ajoihin vuosina 1950–1951 ja 1953–1954, joista voitti vuoden 1954 kilpailun yhdessä ranskalaisen Maurice Trintignantin kanssa. Hänen lempinimensä oli "Pampas Bull" eli Pampan härkä perustuen hänen rotevaan fyysiseen olemukseensa.
F1-ura
González oli yksi sadoista ensimmäisistä kilpailijoista, jotka osallistuivat Formula 1:n MM-sarjaan heti sen ensimmäisenä vuonna (1950). Ensimmäinen osakilpailu, jossa hänet nähtiin mukana, oli Monacon Grand Prix 1950. González lähti kolmannesta ruudusta ja vältti edeltä lähteneen Giuseppe Farinan aiheuttaman lähtökolarin. Paalupaikalta lähtenyt Juan Manuel Fangio pääsi karkuun, mutta González yritti kaikin tavoin saavuttaa häntä. Auton polttoainetankin kansi vaurioitui kilpailun alussa, mikä aiheutti polttoaineen roiskumisen ja sen leimahtamisen ohjaamossa, minkä seurauksena kisa päättyi hänen osaltaan ulosajoon. Fangio ajoi kisassa ylivoimaiseen voittoon. Toinen yritys tapahtui Ranskan GP:ssä samana vuonna. Fangio lähti paalupaikalta ja González kahdeksannesta ruudusta, mutta kisa päättyi auton moottoririkon aiheuttamaan keskeytykseen.
Seuraavana vuonna González pääsi Enzo Ferrarin johtamalle Ferrarille, jossa hän vasta pääsi menestymään ja sai kunnian ajaa tallin historian ensimmäisen F1-sarjan voiton Silverstonessa Britannian GP:ssä 1951. Pisteitä kertyi 24 ja ne riittivät MM-sarjassa kolmanteen sijaan jääden vain pisteen toiseksi tulleesta Alberto Ascarista.
Kausi oli Ascarin todellista hallintaa, kun hän voitti kuusi peräkkäistä kilpailua kahdeksasta kilpailusta. González ei voittanut kertaakaan kauden aikana ja jäi täysin italialaisen varjoon. Tuolloin menestys Maseratilla jäi vaatimattomaksi MM-sarjan 6,5 pisteen tuoman yhdeksännen sijan myötä.
Kaudella González sai tallitoverikseen vuoden 1951 maailmanmestarin Fangion, joka oli palannut edellisvuonna kärsimänsä onnettomuuden järjestämältä sairauslomalta. Fangion paluun myötä myös González palasi taas lähelle huippua. Pisteitä tuli 13,5 ja niiden myötä MM-sarjan kuudes tila. Fangio sijoittui toiseksi sarjassa 28 pisteellä ja Italian GP:n voitolla.
Kaudella González palasi vielä korkeammalle kuin edellisenä vuonna. Hän otti voiton Britannian GP:ssä samalla autolla kuin kolme vuotta aiemmin. Tuo voitto jäi hänen uransa viimeiseksi MM-sarjassa. Tästä huolimatta pisteitä kertyi 25,14 ja tuloksena oli toinen sija yhteispisteissä.
Formula 1-tulokset
(avain) (paksunnos tarkoittaa paalupaikkaa ja kursivoitu kilpailun nopeinta kierrosta) * Jaettu auto. ** Kilpailun nopein kierros jaettiin useamman kuljettajan kesken. † González aloitti kilpailun ajamalla Ferrari 553 Squalolla, mutta vaihtoi kilpailun aikana tallikaverinsa 625:een.
Katseen kosketus
Katseen kosketus on Seija Simolan laulelmatyyppinen albumi vuodelta 1979. Sen 11 kappaletta ovat suomalaisten runoilijoiden ja kirjailijoiden teksteihin sävellettyjä. Säveltäjiä on mukana yhdeksän, tekstintekijöitä jopa 12.
Nimikappale ”Katseen kosketus” soi ensi kerran Timo Tervon tulkintana Risto Jarvan elokuvassa Mies, joka ei osannut sanoa ei (1975). B-puolen aloittava ”Laulu kuolleesta rakastetusta” on peräisin Mikko Niskasen elokuvasta Käpy selän alla (1967).
Kappaleen ”Jäähyväislaulu” on säveltänyt Seija Simolan isä Urpo Simola. Anna-Kaarina Kiviniemen Antoine de Saint-Exupéryn Pikku prinssi -sadun pohjalta kirjoittama avausraita ”Kesytetty” soi 1980-luvun alkupuolella paljon Yleisradiossa.
Seija Simola piti Katseen kosketusta myöhemmin uransa parhaana albumina, mutta huonon taloudellisen menestyksen vuoksi joutui sen julkaisun jälkeen vaihtamaan levy-yhtiötä Polarvoxille.
José Foralosso
pienoiskuva|José Foralosso Giuseppe "José" Foralosso (15. maaliskuuta 1938 Cervarese Santa Croce – 22. elokuuta 2012) oli italialaissyntyinen Brasiliassa toiminut roomalaiskatolinen piispa. Hänet vihittiin salesiaanien papiksi 22. joulukuuta 1966 ja nimitettiin Guiratingan hiippakunnan piispaksi 20. marraskuuta 1991. Piispaksi vihkiminen seurasi 15. helmikuuta 1992. Pääkonsekraattorina toimi Bonifácio Piccinini, jota avustivat Camillo Faresin ja Osório Willibaldo Stoffel.
Foralosso sai 12. tammikuuta 2000 nimityksen Marabán piispaksi, jona hän toimi, kunnes erosi tehtävistään 25. huhtikuuta 2012.
Tupolev Tu-124
Tupolev Tu-124 oli neuvostoliittolainen matkustajalentokone. Tupolev Tu-104:n pohjalta lyhyen matkan koneeksi suunniteltu Tu-124 lensi ensilentonsa 29. maaliskuuta 1962, ja Aeroflot otti sen käyttöön saman vuoden lokakuussa. Se oli ensimmäinen puhallinturbiinikäyttöinen matkustajakone.
Linda Bove
Linda Bove (s. 30. marraskuuta 1945) on yhdysvaltalainen näyttelijä. Hän esiintyi vuosina 1971–2003 lastensarjassa Seesamitie.
Tupolev Tu-124
Konetta valmistettiin vuosina 1962–1968 yhteensä 164 kappaletta. Aeroflot käytti sitä sekä ulkomaanlennoilla että matkustajamäärältään pienemmillä kotimaan reiteillä. Toinen konetyypin suuri käyttäjä oli Neuvostoliiton ilmavoimat, minkä lisäksi muutamia koneita myytiin Tšekkoslovakiaan, Itä-Saksaan, Irakiin, Intiaan ja Kiinaan.
Linda Bove
Bove on lisäksi esiintynyt mm. Onnen päivien jaksossa, sarjassa Search for Tomorrow sekä elokuvassa Sanaton rakkaus.
Tupolev Tu-124
Elokuussa 1979 sattuneen onnettomuuden jälkeen Neuvostoliiton ilmailuministeriö päätti poistaa konetyypin käytöstä sen huonojen lentoonlähtö- ja laskeutumisominaisuuksien vuoksi. Aeroflot lensi viimeisen lentonsa tyypillä 21. tammikuuta 1980 ja Neuvostoliiton ilmavoimat seuraavana vuonna. Viimeisenä käyttöön jäivät Irakiin myydyt kaksi konetta, jotka tuhoutuivat Persianlahden sodassa vuonna 1991.
Linda Bove
Bove syntyi kuurona Garfieldissä, New Jerseyssä ja on ollut vuodesta 1970 naimisissa Ed Waterstreetin kanssa. Hän kävi kuurojen koulua ja myöhemmin Gallaudet'n yliopiston.
Tupolev Tu-124
Historia
pienoiskuva|Aeroflotin Tu-124V Pariisin ilmailunäyttelyssä vuonna 1965. Neuvostoliiton ensimmäinen suihkumoottorikäyttöinen matkustajalentokone, Tupolev Tu-104, otettiin käyttöön vuonna 1956. Se sopi hyvin vilkkaimmille reiteille, mutta pienempien kaupunkien väliseen liikenteeseen soveltuvaa suihkukonetta ei ollut. Neuvostoliiton ministerineuvosto julkaisi 18. heinäkuuta 1958 direktiivin 786-378 uuden, pienemmän konetyypin kehittämiseksi.
Tupolevin suunnittelutoimisto alkoi kehitellä Tu-104:ään pohjautuvaa konetyyppiä, joka sai mallinimen Tu-124. Tarkoituksena oli kehittää kone, joka olisi kooltaan 80 prosenttia Tu-104:stä, mutta painaisi vain puolet siitä. Voimanlähteeksi valittiin Solovjov D-20 -puhallinturbiini, ja Tu-124:stä tuli siten ensimmäinen puhallinturbiinikäyttöinen matkustajalentokone. Tu-124:n prototyypin rakensi Moskovan konetehdas numero 156, josta se kuljetettiin Žukovskin lentoasemalle. Siellä se lensi ensilentonsa koelentäjä A. Markovin komennossa 29. maaliskuuta 1960. Sarjatuotantokoneet valmistettiin Harkovassa. Niistä neljä liittyi koelento-ohjelmaan, joka päättyi syyskuussa 1962.
Ensimmäisissä tuotantokoneissa oli 44 matkustajapaikkaa. Tehdäkseen koneen käytöstä taloudellisesti kannattavampaa Tupolev alkoi suunnitella muutoksia, joilla matkustajakapasiteettia saatiin kasvatettua. Uusi 56-paikkainen versio sai mallinimekseen Tu-124V. Sen tuotanto alkoi vuonna 1962, ja se oli eniten valmistettu Tu-124-versio.
Alhaisesta hinnastaan huolimatta Tu-124 ei saavuttanut suurta menestystä vientimarkkinoilla. ČSA osti kolme konetta, joista yksi tuhoutui onnettomuudessa ja toiset kaksi se myi lopulta takaisin Aeroflotille. Interflug hankki kaksi konetta, joita käytti myös Itä-Saksan ilmavoimat. Intian ilmavoimat hankki kolme konetta VIP-käyttöön ja Kiinan Kansan vapautusarmeijan ilmavoimat kaksi konetta suunnistajien koulukoneiksi. Irakin ilmavoimat osti myös kaksi konetta, jotka päätyivät myöhemmin Iraqi Airwaysin käyttöön.
Aeroflotin Tu-124V syöksyi maahan Kirsanovissa 29. elokuuta 1979, kun miehistö laski vahingossa laskusiivekkeet lennon aikana ja menetti koneen hallinnan. Onnettomuuden jälkeen Neuvostoliiton ilmailuteollisuusministeriö ja siviili-ilmailuministeriö päättivät poistaa Tu-124:n käytöstä sen huonojen lentoonlähtö- ja laskeutumisominaisuuksien vuoksi. Aeroflot lensi viimeisen lentonsa tyypillä 21. tammikuuta 1980, ja sen korvasi Tupolev Tu-134A. Ilmavoimien käytöstä kone poistui vuonna 1981. Viimeisinä käyttöön jäivät Irakiin myydyt kaksi konetta, jotka tuhoutuivat Persianlahden sodan pommituksissa vuonna 1991.
Onnettomuudet
Valmistetuista 164 koneesta 16 (noin 9,8 %) tuhoutui onnettomuuksissa ja terroriteoissa. Vertailun vuoksi saman aikakauden ja kokoluokan koneista Sud Aviation Caravellellä vastaava osuus on 23,0 % (65/282) ja Hawker Siddeley Tridentillä 14,5 % (17/117). Tu-124:n onnettomuuksista suurin osa sattui lentoonlähdön tai laskeutumisen aikana. Kirsanovissa 29. elokuuta 1979 sattuneen onnettomuuden jälkeen konetyyppi päätettiin poistaa käytöstä sen huonojen lentoonlähtö- ja laskeutumisominaisuuksien vuoksi.
Alla olevaan avattavaan taulukkoon on listattu kaikki onnettomuudet ja muut tapahtumat, jotka johtivat koneen tuhoutumiseen tai hylkäämiseen.
Versiot
thumb|Aeroflotin Tu-124 Moninon ilmailumuseossa. Lähde:
Tekniset tiedot
thumb|300px|Vasemmalla Tu-104B, oikealla Tu-124.
Museokoneet
thumb|Tu-124V ”50257” Kiinan ilmailumuseossa. Seuraavat Tu-124:t on museoitu tai asetettu näytteille.
Rimminkankaan koulu
Rimminkankaan koulu oli Pudasjärven kaupungin keskustaajamassa Kurenalla Rimminkankaan asuinalueella sijainnut peruskoulu. Koulussa opiskelivat pudasjärveläiset luokka-asteiden 7–9 oppilaat vuoteen 2016 asti, jolloin koulu pitkään jatkuneiden sisätilaongelmien vuoksi suljettiin ja opetus siirrettiin samana vuonna valmistuneeseen Hirsikampukseen. Lisäksi koululla annettiin erityisopetusta sekä maahanmuuttajien valmistavaa opetusta. Vuosina 2007–2016 koulun tiloissa toimi myös vuonna 1960 toimintansa aloittanut Pudasjärven lukio, joka alun perin toimi Lakarin asuinalueella sijainneessa koulurakennuksessa.
Loveless
Loveless on anime- ja mangasarja, jonka on kirjoittanut Yun Kouga. Sarjassa esiintyy yaoi ja yuri teemoja.
Julkaisut
Animejaksoja on yhteensä 12. Manga-pokkareita on ilmestynyt 12 jotka sisältävät 117 kappaletta (chapter). Sarja jatkuu vieläkin Animen alkumusiikkina on Okina Reikan "Tsuki no Curse" ja loppumusiikkina Kaori Hikidan "Michiyuki".
2397 Lappajärvi
2397 Lappajärvi on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty vanhan meteoriittikraatterin Lappajärven mukaan.
Dolmabahçen palatsi
330px|thumb|Dolmabahçen palatsi [[Bosporin suunnasta katsottuna.]]
Dolmabahçen palatsi (Dolmabahçe Sarayı) on palatsi Istanbulissa. Se sijaitsee Bosporin eurooppalaisella puolella, heti kaupungin keskustasta pohjoiseen. Palatsi toimi Osmanien valtakunnan hallinnollisena keskuksena 1856–1923. Vuonna 1856 valmiustunut palatsi kuvasti osmanihallinon halua olla uudistuva imperiumi. Palatsi onkin eri tyylien sekoitus, siinä yhdistyy barokkin-, rokokoon- sekä empiretyylin keskeisimmät osat.
thumb|left|200px|Dolmabahçen palatsin kuuluisa kristalliportaikko. Dolmabahçen paikalla oli aikoinaan Bosporin lahti, jota vähitellen 1700-luvulla täytettiin, ja siitä tuli osmanisulttaanien kuninkaallinen puutarha; Siitä on peräisin nimityskin: dolma, "täytetty", ja  bahçe, "puutarha". Paikalle rakennettiin 1700- ja 1800-luvuilla useita palatsena. Paikalla nykyisin oleva palatsi valmistui 1856 sulttaani Abd ül-Mecidn valtakaudella. Sulttaani muutti sinne Topkapin palatsista, kun vanhassa palatsissa ei ollut nykyajan mukavuuksia, kuten juoksevaa vettä. Rakennus siirtyi vuonna 2007 valtion omistukseen, ja siinä on pääministerin virka-asunto.
Palatsin pinta-ala on 45 000 m² ja siinä on 285 huonetta, 46 hallia, kuusi turkkilaista kylpylää (hamam) ja 68 wc:tä. Kuuluisa kristalliportaikko on rakennettu kaksoishevosenkengän muotoon kristallista, messingistä ja mahongista.
Viitteet
41.03944°N, 29.00167°W
Lateralus
Lateralus on Tool-yhtyeen kolmas albumi, joka julkaistiin 15. toukokuuta 2001. Albumi on yhtyeen ensimmäinen viiteen vuoteen, koska yhtyeellä oli oikeustaistelu sen entistä levy-yhtiötä vastaan, ja laulaja Maynard James Keenan oli työskennellyt paljon sivuprojektinsa A Perfect Circlen kanssa.
Albumilla yhtye meni huomattavasti monimutkaisempaan ja progressiivisempaan ilmaisuun, jonka voi kuulla mm. ensimmäisestä singlestä "Schism", joka sai Grammy-palkinnon parhaasta metalliesityksestä vuonna 2002. Tämän lisäksi myös kappaleiden "Parabol" ja "Parabola" tuomasta kokonaisuudesta julkaistiin single. Kummastakin singlestä on julkaistu myös musiikkivideot ja myöhemmin 2005 DVD-singlet.
Albumi meni julkaisuaikanaan suoraan Puolan, Kanadan, Yhdysvaltojen ja Australian albumilistojen ykkössijalle. Suomessa albumi sijoittui sijalle 11.
Albumista on julkaistu CD-version lisäksi myös rajoitettu vinyyliversio vuonna 2005, jonka kannessa oli hologrammikuvio.
Albumi valittiin vuoden 2001 albumiksi brittiläisen Kerrang!-lehden mukaan.
Sue-lehti valitsi sen 2000-kymmenluvun kymmenenneksi parhaaksi ulkomaiseksi albumiksi vuonna 2009.
Ruutana (Jämsä, Haukilahti)
Ruutana on Keski-Suomessa Jämsässä Haukilahdessa sijaitseva lampi.
Maantietoa
Lammen pinta-ala on 2,2 hehtaaria ja se on 200 metriä pitkä ja 200 metriä leveä. Se sijaitsee mäksiellä ylängöllä Pesävuoren ja Niittykorvenmäen välisessä pienessä notkossa. Lammella ei ole kartan mukaan saaria. Sen rantaviivan pituus on 550 metriä ja sen rannat ovat metsämaata. Se itäpuolelta kulkee Haukilahdesta alkava metsäautotie, jonka läheisyydessä sijaitsee laavu.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Eväjärven valuma-alueeseen (35.723) se kuuluu. Lammen vedenpinnan korkeus on 141,2 metriä mpy. Lammesta on kaivettu laskuoja Pesäjärveen.
Teke-Kukuyan kieli
Teke-Kukuyan kieli eli Kikukuya (IPA [kìkýkçȳā]), kirjoitettu myös joskus muodossa Kukẅa ja tunnettu myös mm. nimellä Etelä-Teke, on Teken murrejatkumoon kuuluva ja Kongon tasavallassa puhuttava kieli. Sitä puhutaan Plateaux'n provinssissa maan keskiosassa, Lekanan piirissä Lekitin joesta itään. Kieli tunnetaan siitä, että se on ainoa, jossa väitetään esiintyvän foneemina labiodentaalinen nasaali /ɱ/. Ko. äänne esiintyy yleensä vain m-äänteen allofonina eikä kumpikaan ikinä löydy toistensa ympäristössä, esim. suomessa kamera [ˈkɑme̞rɑ] kamferi [ˈkɑɱfe̞ri].
Karel Vohralík
Karel Vohralík (23. helmikuuta 1945 Pardubice – 17. lokakuuta 1998 Pardubice) oli Tšekkoslovakiaa edustanut jääkiekkoilija, pelipaikaltaan puolustaja. Hän saavutti Tšekkoslovakian maajoukkueessa olympialaisissa pronssia Sapporossa 1972 ja MM-kilpailuissa pronssia Moskovassa 1973.
Freud Marx Engels & Jung
Freud Marx Engels & Jung, tuttavallisesti Freukkarit [froikkarit], oli vuonna 1984 perustettu suomalainen country-yhtye, jonka nimi sisältää Arto Pajukallion mukaan viittauksen yhtyeeseen Crosby, Nash, Stills & Young. Viimeisen kokoonpanon alkuperäisjäsenet olivat laulusolisti Pekka Myllykoski ja kitaristi Arto Pajukallio. Yhtye tunnetaan erityisesti suomenkielisistä käännöksistään amerikkalaisista countrykappaleista. "Freukkareiden" tunnetuimpia lauluja ovat muun muassa "Särkynytsydämiset (viekää minut baariin)", "Danny show", "Mystinen metsätyömies", "Buuri Johannesburgista", "Juomalaulu", "Pitkätukkainen punaniska" ja "Kossu on mun kuski".
Vuoden 1999 albumi Hittihökkeli äänitettiin outlaw countryn tärkeimmässä kaupungissa Teksasin Austinissa. Vuoden 2005 Amerikkalaisia unelmia oli yhteislevy countrya aiemminkin levyttäneen Kari Peitsamon kanssa.
Alkusyksystä 2007 jaettiin radioille yhtyeen uusi single "Meidän rumien rakkauslaulu". Kappale laitettiin myös ilmaiseksi ladattavaksi 19. syyskuuta klo 19.19 yhtyeen MySpace-sivuille. Kappale on myös mukana eri esittäjien Suomirokkia 13 -kokoelmalevyllä.
Yhtyeen toinen alkuperäisjäsen Pekka Myllykoski kuoli huhtikuussa 2017. Arto Pajukallio kertoi samana päivänä, ettei yhtye jatka ilman Myllykoskea.
Viimeisin yhtyeen nimissä julkaistu julkaisu on "Eksynyt löytää" -single joka julkaistiin Myllykoskesta tehdyn dokumenttielokuvan Mystinen metsätyömies yhteydessä Stupidon kautta.
Juho Sjöros
Juho Sjöros (17. lokakuuta 1856 Rauman maalaiskunta – 16. syyskuuta 1890 Rauma) oli suomalainen kansanrunouden kerääjä, ylioppilaspoliitikko ja fennomaani.
Sjörosin vanhemmat olivat talollinen Gustaf Sjöros ja Maria Äyhö. Hän kävi Helsingin alkeisopistoa ja pääsi ylioppilaaksi 1879 sekä valmistui filosofian kandidaatiksi 1886. Opiskellessaan Helsingin yliopistossa Sjöros liittyi fennomaaneihin ja osallistui aktiivisesti ylioppilaskunnan toimintaan. Sjöros kokosi opettajana toimiessaan kansanrunoutta ja tutki paikallishistoriaa. Sjöros oli myös Kotikielen seuran aktiivinen ja arvostettu jäsen.
3606 Pohjola
3606 Pohjola on tähtitieteilijä Yrjö Väisälän vuonna 1939 löytämä asteroidi eli pikkuplaneetta. Sen nimi pohjautuu Suomen kansalliseepos Kalevalassa esiintyvään paikannimeen Pohjola.
Elina Moisio
Elina Moisio (s. 20. helmikuuta 1976 Tampere) on suomalainen poliitikko. Hän työskentelee konsulttitoimisto Milttonin tytäryhtiö Miltton Networksin toimitusjohtajana. Aiemmin hän on työskentellyt Akavassa ilmasto- ja ympäristöpolitiikan asiantuntijana.
Henkilöhistoria
Elina Moision puoliso on Suomen Kuvalehden päätoimittaja Matti Kalliokoski. Parilla on kolme lasta.
Ura poliitikkona ja asiantuntijana
Opiskelijapolitiikassa Moisio toimi Etelä-Pohjalaisen Osakunnan kautta. Hän oli Helsingin yliopiston ylioppilaskunnan hallituksen puheenjohtaja 2001 ja Suomen ylioppilaskuntien liiton puheenjohtaja 2002. Moisio on valmistunut vuonna 2004 valtiotieteiden maisteriksi, pääaineenaan kansantaloustiede. Suomen Valtiotieteilijöiden Liiton puheenjohtajaksi hänet valittiin vuonna 2006 hänen toimittuaan aiemmin järjestön varapuheenjohtajana ja hallituksen jäsenenä.
Moisio toimi vihreiden kaupunginvaltuutettuna Helsingissä kaksi kautta vuosina 2005–2012. Hän on ollut Helsingin kaupunginhallituksen ja Uudenmaan maakuntavaltuuston jäsen. Valtuustokaudella 2012–2017 hän on toiminut varavaltuutettuna ja kaupunkisuunnittelulautakunnan jäsenenä. Vuoden 2017 vaaleissa hänet valittiin jälleen kaupunginvaltuustoon. Vihreissä Moisio on ollut kunnallispolitiikan lisäksi ehdokkaana eurovaaleissa 2004 ja eduskuntavaaleissa 2007 muttei ole tullut valituksi. Hän oli puoluevaltuuskunnan jäsen 2005–2007 ja on toiminut lisäksi useissa puolueen työryhmissä.
Aiemmin hän on työskennellyt työelämään liittyvissä tehtävissä muun muassa tutkijana Työterveyslaitoksella, erikoissuunnittelijana työministeriössä sekä alumnikoordinaattorina ja suunnittelijana Helsingin yliopistossa.
Moisio oli kuuden vuoden ajan Yhteiskunta-alan korkeakoulutettujen puheenjohtaja. Hän on Naisjärjestöjen Keskusliiton, Iloisten veronmaksajien ja Ekosäätiön hallitusten jäsen. Vuodesta 2015 lähtien Moisio on toiminut Mannerheimin Lastensuojeluliiton liittovaltuustossa. Hän on myös MLL:n Uudenmaan piirin varapuheenjohtaja.
Vuoden 2019 hallitusneuvotteluissa Moisio jättäytyi pois vihreiden hallitusneuvotteluryhmästä häneen kohdistuneiden lobbausepäilyjen vuoksi. Moisio on viestintätoimisto Milttonin osakas ja johtava asiantuntija.
Notion (Aiolis)
Notion oli antiikin aikainen kaupunki ja kaupunkivaltio (polis) Aioliissa nykyisen Turkin alueella. Sen tarkempaa sijaintipaikkaa ei tunneta.
Notion esiintyy Herodotoksella Aioliin dodekapoliin eli kahdentoista kaupungin joukossa. Siitä ei kuitenkaan tiedetä mitään muuta. Usein on esitetty, että kyseessä olisi sama kaupunki kuin Jooniassa sijainnut Notion, joka oli Kolofonin satamakaupunki. Tätä ei kuitenkaan voida tietää varmuudella, ja siksi kaupunki on luetteloitu erilliseksi polikseksi.
Eksostoosi
pienoiskuva Eksostoosi tarkoittaa hyvänlaatuista paikallista luista kyhmyä, luun liikakasvua. Joidenkin lähteiden mukaan eksostoosi tarkoittaa samaa kuin osteokondrooma, joka on rustoa muodostava hyvänlaatuinen kasvain. Osteokondroomia voi esiintyä pitkien luiden metafyysialueella. Eksostooseja ovat kuitenkin myös luuvallit, joita joillakuilla on suun luissa (näistä yleisimpiä ovat alaleukaluun valli (torus mandibularis) ja suulakivalli (torus palatinus)) ja jotka ovat histologisesti tiivistä luuta.
Käskykirje
Käskykirje eli reskripti tarkoittaa hallitsijan tai hallituksen korkealle virkamiehelle osoittamaa kirjallista käskyä. Suomessa on käskykirje ollut käytössä Venäjän vallan aikana, jolloin sillä tarkoitettiin keisarin Suomen kenraalikuvernöörille antamaa käskyä.
Kuivasoja
Kuivasoja on Oulussa sijaitsevasta Kuivasjärvestä Perämereen laskeva pieni virtavesi.
Ojan tai puron pituus on noin viisi kilometriä ja se virtaa Kuivasjärven länsipäästä Linnanmaan ja Ritaharjun kaupunginosien sekä Pateniemen ja Rajakylän kaupunginosien rajalla, laskien Perämeren Kuivasmeri-nimiseen lahteen Rajakylän Rajahaudassa Letonniemen pohjoispuolella. Kuivasoja sekä Kuivasjärvi ja Pyykösjärvi muodostavat Kuivasojan vesistöalueen, jonka valuma-alueen pinta-ala on 33,61 km². Kuivasoja ja sitä ympäröivä metsävyöhyke on virkistyskäyttöön tarkoitettua suojelualuetta, jonka pinta-ala on 77,6 hehtaaria. Kuivasoja on pääosin matala ja melontaan soveltumaton. Sen yläjuoksun muodostaa noin puolen kilometrin mittainen kapea järvenlahti, josta oja laskee ensin kohti länttä ja luodetta. Alitettuaan valtatien 4 ja Oulun ja Kemin välisen rautatien oja kapenee ja muuttuu voimakkaasti mutkittelevaksi. Alajuoksulla oja kulkee osan matkasta syvässä kanjonissa ja siinä on useita pieniä koskipaikkoja. Ojan varsia reunustaa lähes luonnontilainen metsäkäytävä, jossa risteilee polkuja. Kuivasojan lukuisat koskipaikat ovat keväisin suosittuja kalastuspaikkoja ja ojasta voi lippoamalla nostaa useita kiloja ahvenia, särkiä ja muita järvikaloja, jopa haukia.
Mikko Lensu
Mikko Lensu (s. 1958) on Ilmatieteen laitoksen erikoistutkija, joka tutkii jääpeitteisiä meriä. Lensu työskenteli TKK:n laivalaboratoriossa vuoteen 2003, jolloin hän väitteli filosofian tohtoriksi. Vuosina 2005–2007 hän kirjoitti kolme lastenkirjaa, jotka perustuivat hänen napamatkoihinsa.
Lefkas (kunta)
Lefkaksen kunta käsittää koko Lefkaksen saaren. Sen lisäksi kuntaan kuuluvat pienemmät saaret Kálamos, Kastós ja Madourí, jotka kuuluvat Tilevoḯdes-saariryhmään.
Nykyinen Lefkaksen kunta muodostui, kun kunnat Lefkas, Apollónioi, Elloménos, Karyá ja Sfakiótes sekä kyläkunnat Kálamos ja Kastós yhdistyivät vuoden 2011 alussa Kallikrates-suunnitelman mukaisesti.
Kosmos 110
Kosmos 110 oli 22. helmikuuta 1966 Baikonurista Voshod-kantoraketilla laukaistu satelliitti. Bion-satelliittisarjan (eli Biokosmos) sarjan Kosmos 110 oli Neuvostoliiton ensimmäinen biologisia kokeita varten suunniteltu satelliitti (biosatelliitti).
Kapselissa lensi kaksi koiraa, Veterok ja Ugolyok, sekä tieteellisiä instrumentteja. 22 päivän lennon jälkeen koirat laskeutuivat turvallisesti Maahan. Satelliitin massa oli 5 700 kg.
Lefkas (kunta)
Kunnan osat
Vuoden 2011 kuntauudistuksesta lähtien Lefkaksen kunta muodostuu seitsemästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Lapin kesä (albumi)
Lapin kesä on Vesa-Matti Loirin yhteistyössä Base-Beat Studiot Oy:n kanssa tekemä kokoelma-albumi, joka sisältää hänen omia tulkintojaan suomalaisista klassikkokappaleista. Kokoelma ilmestyi vuonna 1992.
Jääpallon Euroopan cup
Euroopan cup on jääpallossa vuosittain pelattava kilpailu eurooppalaisille seurajoukkueille. Ensimmäisen kerran Euroopan cup pelattiin vuonna 1974, mistä lähtien se on järjestetty joka vuosi lukuun ottamatta vuotta 1999. Kilpailun voitto on aina mennyt joko Venäjälle ja sen edeltäjälle Neuvostoliitolle tai Ruotsille. Mitaleilla on ollut joukkueita myös Suomesta ja Norjasta. Vuodesta 2003 alkaen Euroopan cup on pelattu jääpallon maailmancupin yhteydessä. Kilpailuun osallistuvat Euroopan maiden (yleensä Norjan, Ruotsin, Suomen ja Venäjän) edelliskauden mestarijoukkueet.
Slovintsin kieli
Slovintsin kieli (slovintsiksi słowińskô mòwa) on toisen maailmansodan aikana sukupuuttoon kuollut slaavilainen kieli. Jotkin yksittäiset kielen sanat ja ilmaisut ovat säilyneet nykypäivään saakka. Slovintsin kieli muistutti paljon kašubin kieltä, ja jotkin tahot uskovat slovintsin kielen puhujien olleen luterilaisia kašubin kielen puhujia. Kieli muistutti paljon myös puolaa.
Tytsjerksteradiel
Tytsjerksteradiel on kunta Friisinmaan provinssissa, Alankomaissa. Pinta-alaa kunnalla on 161,42 neliökilometriä, josta vettä on 11,75 km² ja asukkaita kunnassa on 32 201 (1.2.2008).
Kunnan nimi oli aiemmin Tytsjerk (nimi oli todennäköisesti peräisin sanasta Tziezerek). Tsjerk on friisiä ja tarkoittaa kirkkoa. Vuoteen 1989 kunnan virallinen nimi oli hollanninkielinen Tietjerksteradeel. Nykyinen nimi, Tytsjerksteradiel, on friisinkielinen nimi.
Asutuskeskukset
Suluissa olevat nimet ovat paikkojen hollanninkielisiä nimiä.
thumb|left|250px|Kartta Tytsjerksteradielin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Bengt Huhta
Bengt Vilhelm Huhta (8. marraskuuta 1949 Kokkola – 23. tammikuuta 2019 Kruunupyy) oli suomalainen muusikko, joka tunnettiin uransa alkuaikoina vuosina 1968–1975 taiteilijanimellä Kristian. Taiteilijanimellään Huhta voitti ensimmäisen Syksyn sävel -kilpailun vuonna 1968 Aarno Ranisen säveltämällä kappaleella ”Näin on”.
Vähä Lääläjärvi
Vähä Lääläjärvi on Keski-Suomessa Jämsässä Eväjärven lounaispuolella sijaitseva lampi.
Bengt Huhta
Vuoden 1968 lopulla hänelle koottiin taustayhtye, jonka rungosta tuli pian Wigwam. Kokoonpano ehti soittaa Huhdan kanssa vain yhden keikan. 1969 hänen taustayhtyeekseen tuli Mielikummitus, jossa soittivat eri aikoina muun muassa kitaristina Pave Maijanen, kosketinsoittaja Pedro Hietanen, basistit Heikki Virtanen, Kikke Bergholm sekä rumpali Vando Suvanto. Mielikummitus-yhtyeen solistina Huhta esiintyi 1970–1990-luvuilla. Mielikummitus osallistui Syksyn sävel -kilpailuun kappaleella ”Kuljen maailmaa” vuonna 1987.
Tammikuussa 1970 hänen versionsa Hair-musikaalin kappaleesta ”Aquarius/Let the Sunshine In” suomeksi ”Aquarius/Kulje valoon, kulje Aurinkoon” nousi listalla sijalle 6. Kristianin version ”Aquarius” osan on teatteriversion Esko Elstelän sijaan sanoittanut L. Savinainen eli Aarno Raninen.
Vähä Lääläjärvi
Maantietoa
Lammen pinta-ala on 1,3 hehtaaria ja se on 250 metriä pitkä ja 50 metriä leveä. Se sijaitsee metsäisen Töyryvuoren ylänköalueen eteläreunalla samassa painaumassa kuin Iso Lääläjärvi. Lammella ei ole kartan mukaan saaria ja se on autio. Sen rantaviivan pituus on 550 metriä ja sen rannat ovat soistunutta metsämaata. Se läheltä kulkee metsäautotie, joka alkaa Halliin menevältä yhdystieltä 14307.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Eväjärven valuma-alueeseen (35.723) se kuuluu. Lammen vedenpinnan korkeus on 147,3 metriä mpy. Siihen on johdettu kaksi lyhyttä metsäojaa ja sen laskuoja laskee 300 metrin päässä Isoon Lääläjärveen.
Bengt Huhta
Vuonna 1973 hän liittyi Mandala-nimiseen kokoonpanoon laulusolistiksi omalla nimellään. Yhtye levytti Love Recordsille singlen ”Don't Wake Me Now/Time to Know”. Kappaleet olivat Mandalan jäsenten säveltämiä ja sanoittamia. Myöhemmän tuotantonsa Huhta on julkaissut omalla nimellään. Huhta lauloi kruunupyyläisessä country-yhtyeessä Easy West ja kokkolalaisissa yhtyeissä H&H Gang ja Moondog.
Huhta oli ammatiltaan opettaja, eläkkeellä vuodesta 2015, ja toimi viimeksi rehtorina Kokkolassa Öjan ala-asteella.
Huhta muistetaan erityisesti 1960-luvun lopun tempauksistaan: levymyynnin vauhdittamiseksi hänet kuvattiin Hymy-lehteen ristiinnaulittuna ja hän lavasti oman itsemurhansa. Tuolloin Huhta löydettiin hotellihuoneesta lääkepilleripurkki viereltään. Usein Huhdan tempaus sekoitetaan hänen aikalaisensa Salomonin eli Timo Silvennoisen tekemään samantapaiseen tempaukseen. Kuuluisa esimerkki tästä on J. Karjalaisen ”Merenneitoni ja minä” -laulun viimeinen säkeistö, jossa väitetään Kristianin kohtalona olleen lavastettu hukkumiskuolema.
Luettelo miehille tarkoitetuista elämäntapalehdistä
Tämä artikkeli sisältää luettelon lehdistä, jonka asiakaskuntaa ovat pääasiassa miehet.
Britannian Grand Prix 2021
Britannian Grand Prix 2021 (virallisesti Formula 1 Pirelli British Grand Prix 2021) oli Formula 1 -kauden kymmenes osakilpailu, joka ajettiin 18. heinäkuuta Silverstonen moottoriradalla Englannissa Yhdistyneessä kuningaskunnassa.
Kisaviikonloppuna nähtiin ensimmäistä kertaa uusi formaatti, jossa aika-ajo ajetaan jo perjantaina ja lauantaina ajetaan uusi sprinttikilpailu, joka määrittää lähtöjärjestyksen sunnuntain kilpailuun.
Ensimmäiset vapaat harjoitukset
Ensimmäisissä vapaissa harjoituksissa Mercedes käytti ensimmäistä kertaa autoissaan uudistettua päivityspakettia, jonka talli oli suunnitellut osakilpailua varten. Moni kuljettajista keskittyi harjoitusten aikana aika-ajokierroksiin, mutta vauhdin testaamisen ohella kuljettajilla esiintyi pieniä teknisiä vikoja kuten turvavyön kiinnitys, auton tasapainovaikeudet ja ajopeilin särkyminen. Ensimmäisten vapaiden harjoitusten nopein oli Red Bullin Max Verstappen, McLarenin Lando Norris oli toinen ja Mercedeksen Lewis Hamilton kolmas.
Aika-ajot
Aika-ajot ajettiin vain pehmeällä rengasseoksella, jotta kuljettajat pystyivät ajamaan nopeimpia aikakierroksiaan. Verstappen, Hamilton ja Leclerc olivat ensimmäisen osion nopeimmat.
Aika-ajojen toisessa osiossa Hamiltonin vauhti parani ja hän pystyi haastamaan Verstappenin kärkipaikan taistelussa. Williamsin George Russell teki kotiyleisönsä edessä yllätyksen, kun hän pystyi Itävallan osakilpailun tavoin ajamaan jatkoon ja oli lopulta kahdeksas.
Aika-ajojen kolmannessa osiossa Hamilton ajoi nopeimpia kierrosaikoja ajovirheistään huolimatta. Red Bullilla puolestaan oli vaikeuksia molempien autojensa kanssa, kun Sergio Pérez menetti nopeimman kierrosaikansa ratarajojen ylittämisen vuoksi ja Verstappen puolestaan ei ollut tyytyväinen autonsa aliohjaukseen. Hamilton oli aika-ajojen nopein ennen Verstappenia ja Bottasta.
Toiset vapaat harjoitukset
Toisissa vapaissa harjoituksissa kuljettajat keskittyivät autojensa asetuksiin tulevaa sprinttikilpailua varten, eikä harjoitusten aikana tapahtunut mitään muuta merkittävää kuin Mercedeksen Valtteri Bottaksen auton tekniset vaikeudet, minkä aiheutti radalla esiintynyt kypärän visiirin repäisykalvo. Verstappen oli myös toisten vapaiden harjoitusten nopein ennen Ferrarin kuljettajia Charles Leclerciä ja Carlos Sainzia.
Sprinttikilpailu
Sprinttikilpailun lähdössä Verstappenin jarrut savusivat kuumina, mutta hän sai siitä huolimatta hyvän lähdön ja taisteli Hamiltonia vastaan ensimmäisellä kierroksella. Verstappenin ohituksen jälkeen Hamiltonilla ei ollut riittävästi vauhtia taistella Verstappenia vastaan, vaikka hän seurasi tämän liikkeitä koko kilpailun ajan. Alpinen Fernando Alonso puolestaan sai myös onnistuneen lähdön, kun hän nousi ensimmäisten kierrosten aikana 11:nneltä sijalta viidenneksi. Alfa Romeo Racingin Kimi Räikkönen onnistui myös parantamaan sijoituksiaan kilpailun aikana, vaikka hän kärsi autonsa pohjalevyn vaurioista, jotka muodostuivat hänen ottaessa yhteen Aston Martinin Lance Strollin kanssa.
Sprinttikilpailun aikana oli myös kolaritilanteita, kun Sainz ja Russell osuivat keskenään ja Sainzin siipi rikkoutui, mistä Russell sai kolmen lähtöruudun rangaistuksen sunnuntain kilpailuun. Pérezin osalta kilpailu epäonnistui liiallisen kaasupolkimen käytön myötä, minkä seurauksena hän menetti autonsa hallinnan, pyörähti pudoten viimeisten kuljettajien joukkoon ja joutui lopulta tallin päätöksellä keskeyttämään kilpailun. Sprinttikilpailun jälkeen talli korjasi hänen autonsa vauriot, sekä asensi autoon uusia osia, minkä vuoksi hän joutui lähtemään sunnuntain kilpailuun varikolta. Verstappen ajoi sprinttikilpailun voittoon ja sai paalupaikkamerkinnän osakilpailua varten, Hamilton oli toinen ja Bottas kolmas.
Kilpailu
Kilpailun lähdöstä alkaen Hamilton ja Verstappen taistelivat keskenään kärkipaikasta, kunnes Hamilton osui Copse-mutkassa Verstappenin autoon, jolloin Verstappenin auto ajautui soran kautta 51 G:n voimalla ratavalliin ja Verstappen vietiin sairaalaan tutkittavaksi (Verstappen säästyi loukkaantumiselta). Kilpailu keskeytettiin Verstappenin tilanteen selvittämisen ja ratavallin korjaustöiden ajaksi punaisilla lipuilla. Leclerc nousi kilpailun johtoon ennen kilpailun keskeyttämistä ja Hamiltonin rangaistuksesta käytiin tauon aikana kiivasta keskustelua tuomariston ja osapuolten Red Bullin ja Mercedeksen välillä.
Uusintalähtöön lähdettäessä Hamiltonille annettiin kymmenen sekunnin aikarangaistus, jonka hän suoritti varikkokäyntinsä yhteydessä. Norris ohitti Bottaksen uusintalähdön jälkeen ja nousi kolmanneksi, kunnes putosi epäonnistuneen renkaanvaihdon jälkeen uudelleen tämän taakse. Uusintalähdön jälkeen Sebastian Vettel puolestaan teki ajovirheen, kun hän pyörähti Luffield-mutkassa, putosi viimeiseksi ja joutui myöhemmin keskeyttämään kilpailunsa tekniseen vikaan. Leclerc ajoi suurimman osan kilpailusta kärkipaikalla, kunnes hänen autossaan havaittiin kilpailun aikana moottorivika, minkä avustamana Hamilton alkoi kaventaa eroa Leclerciin. Tallikaveri Sainzin varikkopysähdys kesti kauan epäonnistuneen renkaanvaihdon vuoksi, eikä hän pystynyt auttamaan Leclerciä.
Kilpailun loppuvaiheessa Hamilton oli ottanut Leclercin kiinni ja hän teki ohitusyrityksen Leclercistä Copse-mutkassa kierroksella 50, mihin kotiyleisö reagoi innolla. Jälkijoukoissa tapahtui myös ohitusyrityksiä, kun Pérez yritti ohittaa Räikkösen, minkä seurauksena Räikkönen pyörähti Pérezin osuman jälkeen, mutta kolaritilanne katsottiin tuomaristossa kilpailutilanteeksi, eikä tilanteesta jaettu rangaistuksia. Pérez otettiin kolmannen kerran varikolle, jotta tämä pystyi ajamaan kilpailun nopeimman kierroksen antaman lisäpisteen pois Hamiltonilta. Hamilton voitti kilpailun, Leclerc oli toinen ja Bottas kolmas.
Lea Laven
Lea Laven (ent. Marjanen, ent. Forssell, ent. Tulonen, o.s. Luukinen, s. 19. kesäkuuta 1948 Haukipudas) on suomalainen iskelmälaulaja, joka tunnetaan tummasta ja matalasta äänestään.
Lapsuus ja uran alku
Lavenin koti oli köyhä, mutta hän pääsi kuitenkin oppikouluun. Taloudellinen ahdinko alkoi Lean mukaan vaikuttaa opiskeluhaluihin ja hän kävi oppikoulua vain kolme vuotta, jonka jälkeen siirtyi kansalaiskouluun, josta sai päästötodistuksen. 1960-luvun alussa, juuri ennen rippikoulua, Laven liftasi Tornion kautta Ruotsiin töihin. Hän itse kertoo noista ajoista seuraavasti: "Vuoden verran siivosin Sundsvallissa hotellia, josta sain myös asunnon. Sitten olikin varaa jo linja-automatkaan, ja muutin Tukholmaan. Olin muutaman vuoden töissä vuorotellen hotellissa, vanhainkodissa ja oopperan henkilökunnan kahvilassa. Tienasin rahaa aivan hirvittävästi! Pystyin ostamaan hienoja vaatteita ja myös ompelukoneen."
Vuonna 1966 tehty lomamatka kotikonnuille oli käännekohta Lavenin elämässä. Hän meni paikalliselle Alakosken tanssilavalle, jossa esiintyi Seitsemän seinähullua veljestä. Heiltä Laven tiedusteli olisiko hänen mahdollista laulaa ja yllättäen hän sai tilaisuuden. Laven itse muistelee: "Siitä Alakosken lavan keikasta kaikki lähti. Jo ensimmäinen laulu, jonka lauloin, oli unelmien täyttymys". Lavenista tuli yksi yhtyeen solisteista. Pentti-Oskari Kangas piti kuitenkin hänen tyttönimeään liian arkisena, ja tilalle kehitettiin tarttuvampi nimi Laven.
Nousu hittilistoille ja Syksyn sävel -voitto
Laven muutti yhtyeen perässä Raumalle, jossa hän työskenteli kutomossa ja teki vapaa-aikanaan laulukeikkoja. 1960-luvun lopun hän teki lähinnä rokkikeikkoja klubeilla. Laven itse kertoo, ettei keikkailu kannattanut rahallisesti, mutta muistelee noita aikoja lämmöllä. Laven kävi rippikoulun hieman alle 20-vuotiaana ja solmi ensimmäisen avioliittonsa vuonna 1967. Lean poika, Janne, syntyi seuraavana vuonna. Vuonna 1969 Laven kierteli levy-yhtiöitä "Se on elämää" -singlen kanssa, joka päätyi radiosoittoon jo samana vuonna. Laven siirtyi työskentelemään Helsinkiin levy-yhtiöön. Avioliitto päättyi eroon ja keikkamäärän kasvaessa hän jätti päivätyönsä. Vuoteen 1972 mennessä laulamisesta oli tullut hänelle päätyö. Singlet nousivat listoille ja todellinen läpimurto tuli vuonna 1974 "Tumma nainen" -hitin myötä. Kappale on suomalainen versio Cherin hitistä "Dark Lady". Laven kertoo tuona aikana keikkoja olleen jopa 28 kuukaudessa. Tämä nosti Lavenin iskelmätaivaan kiintotähdeksi. Vuonna 1978 Laven sijoittui jaetulle toiselle sijalle Suomen Euroviisu-karsinnassa kappaleella "Aamulla rakkaani näin". Taustakuorossa lauloivat Irina Milan, Paula Koivuniemi ja Maarit. Vuonna 1979 Laven osallistui Syksyn sävel -kilpailuun "Ei oo, ei tuu" -kappaleella, jolla hän voitti kisan. "Se oli täräys, josta lähti iso pyörä pyörimään. Töitä oli enemmän kuin pystyi ottamaan vastaan" muistelee Laven tuota aikaa.
Toinen Syksyn sävel -voitto ja Leidit lavalla -kiertue
Naantalissa Laven on asunut vuodesta 1983 saakka. Laven valittiin vuoden 1991 Unikeoksi Naantalissa. 1980-luku oli hiljaisempaa aikaa, mutta 1999 Laven uusi Syksyn sävelen voiton kappaleella "Nyt kun oot mennyt". Laven on ainoa naisartisti, joka on voittanut kilpailun kahdesti. Kilpailun painoarvo oli kuitenkin laskenut eikä vaikutus keikkarintamalle ollut yhtä merkittävä kuin kaksikymmentä vuotta aiemmin. Suosio ei kuitenkaan hiipunut ja vuonna 2000 Laven osallistui Katri Helenan, Marion Rungin ja Paula Koivuniemen kanssa Leidit lavalla -konserttikiertueelle, joka veti jäähallit täyteen yleisöä. "Leidit lavalla oli suuren suuri ja upea tapahtuma, isoin projekti jossa olen ollut mukana. Hieno kokemus. Yleisöä oli paljon, ja meillä laulajilla oli keskenämme hirveän kivaa", kommentoi Laven kiertuetta.
Uran myöhemmät vaiheet
Ilta-Sanomien haastattelussa vuoden 2008 alussa Laven kertoi alkavansa hiljalleen lopetella laulajan uraansa. Suoraan ei Lavenilla olllut tarkoitus esiintymisiään lopettaa, vaan "se tapahtuu pikkuhiljaa". Päätökseen ei Lavenin mukaan liity "mitään ihmeellistä". Lavenilla ei enää ole bändiä, mutta hän on esiintynyt duona Esa Niemisen kanssa ja toiminut Niemisen orkesterin solistina. Vuonna 2009 Laven palkittiin Kullervo Linna -palkinnolla. Palkinnon saamisen tiimoilta antamassaan haastattelussa Laven kertoi jatkavansa uraansa tekemällä pienimuotoisia esiintymisiä, mutta laajempi keikkailu on jäänyt.
Vuonna 2010 Laven teki uuden aluevaltauksen, kun hän esiintyi musikaalinäyttelijänä Seinäjoen kesäteatterissa näytelmässä "Mustalaisleiri muuttaa taivaaseen". Samassa yhteydessä Laven kertoi, ettei sulje pois uusien levytyksien mahdollisuutta. Vuonna 2011 Laven kiersi konserttisaleja Sinitaivas-kiertueella, jonka muita esiintyjiä olivat Mervi Koponen, Heikki Koskelo, Marko Maunuksela ja Amadeus Lundberg. Vuoden 2012 lopulla Laven osallistui Kummien perinteiseen Joulu Mielelle -hyväntekeväisyyskonserttiin. Syksyllä 2017 Laven teki laivakeikkoja ja esiintyi Ylen televisio-ohjelmassa SuomiLove. Vuoden 2023 kesäkuussa Laven täytti 75 vuotta ja julkaisi singlen "Kuin muuttolinnut". Laven on pitkän uransa aikana levyttänyt seitsemällä eri vuosikymmenellä.
Johanna Vuoksenmaan ohjaamassa elokuvassa 70 on vain numero Laven esittää elokuvan päähenkilön Seija Kuulan (Hannele Lauri) lauluosuudet.
Yksityiselämä
Laven on ollut avioliitossa ja eronnut kolme kertaa. Hän solmi ensimmäisen avioliittonsa vuonna 1967. Vuonna 1985 hän avioitui toimittaja Johnny-Kai Forssellin kanssa, ja Lavenin kolmas avioliitto päättyi eroon vuonna 2001.
Kingdom of Heaven – Taivas maan päällä
Kingdom of Heaven – Taivas maan päällä (Kingdom of Heaven) on William Monahanin käsikirjoittama ja Sir Ridley Scottin vuonna 2005 ohjaama ja tuottama eeppinen ristiretkiaikaa käsittelevä elokuva.